CELEX: 32021R0657
Language: sl
Date: 2021-04-21 00:00:00
Title: Izvedbena uredba Komisije (EU) 2021/657 z dne 21. aprila 2021 o vpisu imena v register zaščitenih označb porekla in zaščitenih geografskih označb („Caşcaval de Săveni“ (ZGO))

22.4.2021   
               
               
                  SL
               
               
                  Uradni list Evropske unije
               
               
                  L 137/14
               
            
         IZVEDBENA UREDBA KOMISIJE (EU) 2021/657
         z dne 21. aprila 2021
         o vpisu imena v register zaščitenih označb porekla in zaščitenih geografskih označb („Caşcaval de Săveni“ (ZGO))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(3)(a) Uredbe,
         ob upoštevanju naslednjega:
         
                     (1)
                  
                  
                     Zahtevek Romunije za registracijo imena „Caşcaval de Săveni“ kot zaščitene geografske označbe (ZGO) je bil v skladu s členom 50(2)(a) Uredbe (EU) št. 1151/2012 objavljen v Uradnem listu Evropske unije (2).
                  
               
                     (2)
                  
                  
                     Komisija je 30. marca 2020 prejela ugovor in povezani utemeljeni ugovor Bolgarije. Komisija je ugovor in utemeljeni ugovor, ki ju je poslala Bolgarija, 2. aprila 2020 posredovala Romuniji.
                  
               
                     (3)
                  
                  
                     Komisija je proučila ugovor Bolgarije in ugotovila, da je dopusten. Beseda „кашкавал“, ki je bila v ugovoru Bolgarije predstavljena s transkripcijama „kashkaval“ oziroma „kaschaval“, je enakozvočna imenu „caşcaval“, ki je del sestavljenega imena „Caşcaval de Săveni“. Izraz „кашкавал“ se v Bolgariji uporablja kot ime za osnovne mlečne proizvode, ki se tam proizvajajo in tržijo v komercialnem obsegu. V ugovoru je bilo navedeno, da bi registracija predlaganega imena ogrozila obstoj imena „кашкавал“ ali blagovnih znamk, ki vključujejo izraz „кашкавал“, ter obstoj proizvodov, ki so bili zakonito na bolgarskem trgu že najmanj pet let pred datumom objave zahtevka za registracijo imena „Caşcaval de Săveni“.
                  
               
                     (4)
                  
                  
                     Komisija je z dopisom z dne 28. maja 2020 zainteresirani strani pozvala, naj začneta ustrezna posvetovanja, da bi dosegli dogovor v skladu s svojimi notranjimi postopki.
                  
               
                     (5)
                  
                  
                     Romunija in Bolgarija sta v predpisanem roku dosegli dogovor, o katerem je Romunija 28. avgusta 2020 obvestila Komisijo.
                  
               
                     (6)
                  
                  
                     Romunija in Bolgarija sta sklenili, da vpis imena „Caşcaval de Săveni“ v register zaščitenih označb porekla in zaščitenih geografskih označb ne bi smel škodovati prihodnjim zahtevkom Bolgarije za registracijo sestavljenih imen, ki vključujejo izraz „кашкавал“, v okviru shem kakovosti EU.
                  
               
                     (7)
                  
                  
                     Ker je dogovor med Romunijo in Bolgarijo v skladu z določbami Uredbe (EU) št. 1151/2012 in zakonodajo EU, bi bilo treba upoštevati njegovo vsebino.
                  
               
                     (8)
                  
                  
                     Komisija je 8. aprila 2020 prejela ugovor in povezani utemeljeni ugovor Grčije. Komisija je ugovor 16. aprila 2020 posredovala Romuniji.
                  
               
                     (9)
                  
                  
                     Komisija je proučila ugovor Grčije in ugotovila, da je dopusten. V ugovoru je navedeno, da bi registracija predlaganega imena ogrozila obstoj popolnoma ali delno identičnega imena ali blagovne znamke ali obstoj proizvodov, ki so bili zakonito na grškem trgu že najmanj pet let pred datumom objave zahtevka za registracijo imena „Caşcaval de Săveni“.
                  
               
                     (10)
                  
                  
                     Komisija je z dopisom z dne 2. junija 2020 zainteresirani strani pozvala, naj začneta ustrezna posvetovanja, da bi dosegli dogovor v skladu s svojimi notranjimi postopki.
                  
               
                     (11)
                  
                  
                     Romunija je 28. avgusta 2020 v skladu z zadnjim pododstavkom člena 51(3) Uredbe (EU) št. 1151/2012 predložila zahtevek za podaljšanje roka za posvetovanja z Grčijo v postopku ugovora v zvezi z navedenim zahtevkom, kar je Komisija odobrila.
                  
               
                     (12)
                  
                  
                     Romunija in Grčija sta v podaljšanem roku dosegli dogovor, o katerem je Romunija 27. novembra 2020 obvestila Komisijo.
                  
               
                     (13)
                  
                  
                     Romunija in Grčija sta se strinjali, da zaščita označbe „Caşcaval de Săveni“ ne bi smela zajemati samo imena „caşcaval“, pač pa sestavljeno ime „Caşcaval de Săveni“ kot celoto. Poleg tega sta sklenili, da bi morala uredba, ki v register zaščitenih označb porekla in zaščitenih geografskih označb vpisuje ime „Caşcaval de Săveni“, pojasniti področje nadaljnje uporabe izraza „caşcaval“.
                  
               
                     (14)
                  
                  
                     Ker je dogovor med Romunijo in Grčijo v skladu z določbami Uredbe (EU) št. 1151/2012 in zakonodajo EU, bi bilo treba upoštevati njegovo vsebino.
                  
               
                     (15)
                  
                  
                     Zato bi moralo biti ime „Caşcaval de Săveni“ (ZGO) zaščiteno kot celota, izraz „caşcaval“ pa se lahko še naprej uporablja pri označevanju ali predstavitvah na ozemlju Unije, če se spoštujejo načela in pravila, ki se uporabljajo v pravnem redu Unije –
                  
               SPREJELA NASLEDNJO UREDBO:
         
            Člen 1
            Ime „Caşcaval de Săveni“ (ZGO) se registrira.
            Ime iz prvega odstavka opredeljuje proizvod iz skupine 1.3 Siri iz Priloge XI k Izvedbeni uredbi Komisije (EU) št. 668/2014 (3).
         
         
            Člen 2
            Izraz „caşcaval“ se lahko še naprej uporablja pri označevanju ali predstavitvah na ozemlju Unije, če se spoštujejo načela in pravila, ki se uporabljajo v pravnem redu Unije.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 21. aprila 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 343, 14.12.2012, str. 1.
         
            (2)  UL C 15, 16.1.2020, str. 5.
         
            (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).